Minister waarsku boere om minimum lone te betaal | Maroela Media
Argieffoto: Mildred Oliphant
Mildred Oliphant, die minister van arbeid, het plaas- en bosbouwerkgewers Saterdag gewaarsku om te voldoen aan die minimumloonregulasies, selfs tydens die droogte.
Oliphant het gesê sy is in kennis gestel die meeste plaas- en bosbouwerkgewers voldoen nie aan die minimumloonregulasies, wat onlangs verhoog is, nie. Die grootste rede wat werkergewers glo hiervoor aanvoer, is die droogte wat boere tans raak.
"Een van die voorwaardes wat aan boere gestel is as hulle droogtehulp van die regering ontvang, is om seker te maak werkers behou hul werk tydens die droogte," het Oliphant se kantoor in 'n verklaring gesê.
"Die minister wil werkgewers waarsku teen hierdie oneerlike praktyk, want dit is 'n klap in die gesig van die droogtehulp wat die regering aan hulle bied," het die departement gesê.
Die departement het 'n beroep op werkers gedoen om die departement of Kommissie vir Versoening, Bemiddeling en Arbitrasie in kennis te stel as hulle nie voldoende betaal word nie.
Die departement het verder gewaarsku meer inspeksies gaan op plase en bosbou-instellings gedoen word en werkgewers sal voor die hof gedaag word as hulle nie aan die minimumloonvereistes voldoen nie.
droogte Mildred Oliphant
Ou Tante Olifant maak nou die regte geluide want daar is verkiesings op hande. Sodra dit iets van die verlede is, sal ons weer niks van haar hoor nie.
En waar gehasie???? Die blanke boere kry geen subsiede of droogte hulp nie. Hoe nou ge sè???
Mildred hoe betaal jy mense as daar nie geld is nie, sien jy weet niks wat op die bestuur van n plaas aangaan nie is jy daarvan bewus dat eskom m hengse klomp geld soek op elke kragpunt al staan alles stil, nee wat jy wil kruisies agter die skelm regering inpalm
Die arbeiders moet die keuse kan uitoefen….min van iets of niks van alles. As daar nie geld is vir verhogings nie dan is daar nie. Mens kan nie bloed uit 'n klip tap nie.
dit is pure rassisme en propaganda vir die verkiesings op hande. Sy is duidelik ook 'n zupta minister….siende dat selfs die droogte seker 'die boere se skuld is' . ek maak werk daarvan om in swart aanlyn koerante in hul eie taal kommentaar te lewer op hierdie soort snert en leuenagtige uitlatings soos hierdie van die minister. daar is min goed so lekker soos anonimiteit en 'Google translate'. hou dit net kort en kragtig anders raak die 'tenses' deurmekaar en jy word uitgevang